หุ้นอสังหาฯบวกยกแผง เก็งผลดีรัฐจ่อคลอดแผนกระตุ้นภาคอสังหาริมทรัพย์
หุ้นอสังหาฯบวกยกแผง เก็งผลดีรัฐจ่อคลอดแผนกระตุ้นภาคอสังหาริมทรัพย์
22 เม.ย. 2562

ผู้สื่อข่าวรายงานว่า ณ เวลา 10.42 น. ราคาหุ้น บริษัท ควอลิตี้เฮ้าส์ จำกัด (มหาชน) หรือ QH อยู่ที่ระดับ 3.14 บาท บวก 0.04 บาท หรือ 1.29% สูงสุดที่ 3.16 บาท ต่ำสุดที่ 3.10 บาท ด้วยมูลค่าซื้อขาย 117.25 ล้านบาท
ส่วนราคาหุ้น บริษัท ศุภาลัย จำกัด (มหาชน) หรือ SPALI อยู่ที่ระดับ 21.90 บาท บวก 0.60 บาท หรือ 2.82% สูงสุดที่ 22 บาท ต่ำสุดที่ 21.50 บาท ด้วยมูลค่าซื้อขาย 51.17 ล้านบาท
ด้านราคาหุ้น บริษัท พฤกษา โฮลดิ้ง จำกัด (มหาชน) หรือ PSH อยู่ที่ระดับ 19.30 บาท บวก 0.50 บาท หรือ 2.66% สูงสุดที่ 19.40 บาท ต่ำสุดที่ 19 บาท ด้วยมูลค่าซื้อขาย 51.42 ล้านบาท
ขณะเดียวกัน ราคาหุ้น บริษัท โนเบิล ดีเวลลอปเมนท์ จำกัด (มหาชน) หรือ NOBLE อยู่ที่ระดับ 14.50 บาท บวก 0.50 บาท หรือ 3.57% สูงสุดที่ 14.50 บาท ต่ำสุดที่ 14.20 บาท ด้วยมูลค่าซื้อขาย 7.52 ล้านบาท
ทั้งนี้ บล.กรุงศรี ระบุในบทวิเคราะห์ว่า กลุ่มอสังหาริมทรัพย์มีประเด็นเก็งข่าวรัฐบาลมีแผนออกมาตรการกระตุ้นทั้งเพิ่มลดหย่อนภาษีดอกเบี้ยผ่อนบ้าน ลดค่าธรรมเนียมการโอน จดจำนอง และภาษีธุรกิจเฉพาะ
พร้อมแนะนำ “ซื้อ”  SPALI ประเมินราคาเป้าหมายที่ 23 บาท ได้ Se ntiment บวกจากข่าวภาครัฐเตรียมกระตุ้นภาคอสังหาริมทรัพย์ โดยมอง SPALI จะเป็นผู้ประกอบการเพียงรายเดียวที่ผลกำไรในปีนี้ยังขยายตัว ขณะที่ P/E ratio ถูกสุดในกลุ่ม
 